EkBass/fiwiki-20250220-pages-articles huggingface dataset:
Eoraptor

Eoraptor (suomeksi "aamunkoiton varas") oli yksi ensimmäisistä dinosauruksista. Eoraptorin fossiilit ovat peräisin keskitriaskaudelta, noin 225 miljoonan vuoden takaa Argentiinasta. Joidenkin tutkijoiden mukaan kaikkien dinosaurusten tuntematon yhteinen kantamuoto oli juuri Eoraptorin kaltainen. == Löytäminen ja ominaisuudet == Eoraptorin pituus oli metri ja sen paino 10 kilogrammaa. Se oli siis suunnilleen ketun kokoinen. Eoraptorilla oli lihaksikkaat jalat, joilla se sai saaliinsa nopeasti kiinni. Sen "käsien" pituus oli puolet jalkojen pituudesta. Käsissä oli 5 sormea joista kaksi oli surkastunut. Surkastuneissa sormissa ei ollut kynsiä, ja muidenkin sormien kynnet olivat heikot. Sen suu oli täynnä sahalaitaisia ja teräviä hampaita jotka sopivat hyvin lihan paloitteluun. Joidenkin tutkijoiden mukaan se söi myös kasveja. Ensimmäiset fossiilit löydettiin Luoteis-Argentiinasta Ischigualaston myöhäistriakautisista kivikerrostumista vuonna 1993. Eoraptor löydettiin oikeastaan vahingossa, kun yksi tutkimusryhmän jäsen oli heittämässä pois kiveä, joka sisälsi Eoraptorin kallon. Sen takia alue tutkittiin tarkasti, mikä johti lähes kokonaisen luurangon löytymiseen. Laji nimettiin samana vuonna. Eoraptorista on toistaiseksi löydetty vain yksi luuranko, mutta se oli verrattain hyvin säilynyt. Triaskaudella Argentiina oli puoliaavikkomainen ympäristö, jossa oli sadekausi. Eoraptor saalisti hyönteisiä, liskoja ja muita dinosauruksia. == Luokittelu == Eoraptor kuului liskonlantioisiin dinosauruksiin. Tutkijat eivät ole samaa mieltä mihin alalahkoon se kuului. Alun perin sitä pidettiin teropodina, kunnes tutkijat vuonna 2011 löysivät Eodromaeuksen, dinosauruksen joka eli samaan aikaan kuin Eoraptor. Eodromaeuksella oli monia teropodeille tyypillisiä piirteitä (jotka Eoraptorilta puuttuivat) ja Eoraptorilla oli joitakin samoja piirteitä kuin sauropodomorfeilla joten tutkijat vetivät johtopäätöksen että Eoraptor oli alkukantainen sauropodomorfi. Toiset tutkijat kyseenalaistivat tämän teorian ja jatkoivat Eoraptorin luokittelemista teropodina. Eoraptor saattoi myös olla kaikkien liskonlantioisten edeltäjä. == Katso myös == * Herrerasaurus == Lähteet == * * * Luokka:Liskonlantioiset
Gia Carangi

Gia Marie Carangi (29. tammikuuta 1960 – 18. marraskuuta 1986) oli yhdysvaltalainen malli. Hänellä oli italialaisia, walesilaisia ja irlantilaisia sukujuuria. Lyhyen uransa aikana hän teki mallintöitä muun muassa Versacelle, Armanille, Christian Diorille ja Yves Saint Laurentille. Carangia kuvattiin useamman kerran myös Vogue-lehden kanteen. Carangia on pidetty maailman ensimmäisenä supermallina, vaikka samaa luonnehdintaa on käytetty myös mm. Dorian Leigh'stä ja Janice Dickinsonista. Carangi muutti 18-vuotiaana kotikaupungistaan Philadelphiasta New Yorkiin, jossa hän loi mallinuransa. Samoihin aikoihin Carangille alkoi kehittyä heroiiniriippuvuus, mistä johtuen hänen uransa päättyi jo 1980-luvun alussa. Viimeinen kuva Carangista oli Cosmopolitanin kannessa vuonna 1982. Hän sairasti AIDSia ja kuoli siihen vuonna 1986. Carangilla todettiin AIDS hänen sairastuttuaan keuhkokuumeeseen. Tuohon aikaan sairautta ei juurikaan tunnettu, ja Carangin tapauksessa se havaittiin liian myöhään. Carangin elämästä on tehty elokuva Gia, jossa häntä esitti Angelina Jolie. Dokumenttielokuva nimeltä The Self- Destruction of Gia julkaistiin muutama vuosi myöhemmin, vuonna 2003. Dokumentti käsittelee Carangin elämää ja henkilökohtaisia ongelmia. Gia harrasti lesbosuhteita mm. Sandy Linterin kanssa. == Lähteet == == Aiheesta muualla == * Gia Carangi Fashion Model Directory -sivustolla * Gia Carangi Internet Movie Database -sivustolla * Gia Carangi Find A Grave -sivustolla Luokka:Yhdysvaltalaiset mallit Luokka:Vuonna 1960 syntyneet Luokka:Vuonna 1986 kuolleet
Brian Piccolo

Brian Piccolo (31. lokakuuta 1943 – 16. kesäkuuta 1970) oli yhdysvaltalainen amerikkalaisen jalkapallon pelaaja, joka pelasi Chicago Bearsissä vuosina 1966–1969. Hän valmistui Wake Forestin yliopistosta Pohjois-Carolinassa. Piccolo kuoli kivessyöpään 26-vuotiaana. Hänen vaiheistaan tehtiin myöhemmin elokuva Brian's Song, jossa Piccoloa esittää James Caan. Piccolo syntyi Massachusettsin osavaltion Pittsfieldissä ja oli nuorin perheen kolmesta lapsesta. Äiti oli saksalaista ja unkarilaista sukua, italialaissukuinen isä oli vaihtanut bussinkuljettajan ammatin autokoulun pitoon. Perhe muutti Floridan Fort Lauderdaleen leppeämmän ilmaston perässä isonveljen Donin terveysongelmien vuoksi. Brian Piccolo piti lukioaikana baseballia ensisijaisena lajinaan, vaikka pelasi myös koripalloa ja amerikkalaista jalkapalloa. Hän valmistui Central Catholic High Schoolista Fort Lauderdalessa vuonna 1961 ja sai sitten stipendin Wake Forestin yliopistoon Pohjois- Carolinaan. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Amerikanitalialaiset Luokka:Vuonna 1943 syntyneet Luokka:Vuonna 1970 kuolleet
Mantineian taistelu

Mantineian taistelu voi viitata seuraaviin taisteluihin Mantineian kaupungin lähellä: * Mantineian taistelu (418 eaa.), peloponnesolaissodan suurin taistelu * Mantineian taistelu (362 eaa.), Theban ja Spartan välillä, taistelu jossa Epameinondas kuoli * Mantineian taistelu (295 eaa.), Makedonian ja Spartan välillä * Mantineian taistelu (242 eaa.), Akhaian liiton ja Spartan välillä * Mantineian taistelu (207 eaa.), Akhaian liiton ja Spartan välillä
Martyn Bennett

Martyn Bennett (17. helmikuuta 1971 – 30. tammikuuta 2005) oli kanadalainen muusikko. Hän aloitti säkkipillin soittamisen 10-vuotiaana. 12-vuotiaana hän voitti palkinnon säkkipillikilpailussa Skotlannissa. 15-vuotiaana Bennett alkoi myös soittaa pianoa ja viulua sekä säveltää. Juuri ennen valmistumistaan vuonna 1993 Bennettillä todettiin kivessyöpä, josta hän kuitenkin parani. Bennettin ensimmäinen albumi oli vuonna 1996 julkaistu Martyn Bennett. Hän ehti julkaista viisi albumia ennen kuin kuoli Hodgkinin lymfoomaan vuonna 2005. == Diskografia == *Martyn Bennett (1996) *Bothy Culture (1998) *Hardland (2000) *Glen Lyon (2001) *Grit (2003) Luokka:Kanadalaiset muusikot Luokka:Vuonna 1971 syntyneet Luokka:Vuonna 2005 kuolleet
Lea De Mae

thumb|200px|Lea De Mae vuonna 2003. Lea De Mae (oik. Andrea Absolonová, 26. joulukuuta 1976 – 9. joulukuuta 2004) oli tšekkiläinen uimahyppääjä ja myöhemmin pornonäyttelijä, joka esiintyi yli 80 elokuvassa. Absolonová harrasti nuorena uimahyppyjä ja pääsi Tšekin olympiajoukkueeseen. Vuonna 1996 hän loukkasi kuitenkin selkänsä harjoitellessaan Atlantan kesäolympialaisiin. Absolonová yritti kuntouttaa itsensä päästäkseen vuoden 2000 Sydneyn olympialaisiin, mutta selkäongelmat jatkuivat ja hän joutui lopettamaan urheilun. Myöhemmin hän siirtyi alastonkuvien kautta pornonäyttelijäksi, taiteilijanimellä Lea De Mae. Hän toimi alalla, kunnes kuoli aivosyöpään vuonna 2004. Samana vuonna hän oli ehdolla AVN-palkinnon saajaksi luokassa ”Vuoden ulkomainen naisesiintyjä” ja esiintyi myös Hustlerin syyskuun 2004 kannessa sekä sen keskiaukeamalla. Hän toimi myös Penthousen mallina. == Filmografia == De Mae esiintyi yli 80 elokuvassa, muun muassa seuraavissa: * Face Dance Obsession (1999) * Private XXX 8 (2000) * Anal Addicts 2 (2001) * World Class Ass (2002) * Wet Dream Cum True 2 (2003) * Hot Rats (2004) ==Lähteet== Luokka:Tšekkiläiset pornonäyttelijät Luokka:Tšekkiläiset uimahyppääjät Luokka:Vuonna 1976 syntyneet Luokka:Vuonna 2004 kuolleet
Jäsennin

Jäsennin (engl. parser) on tietokoneohjelma, joka jäsentää sille syötteenä annettu merkkijonon tiettyyn muotoon. Esimerkiksi C-kielen jäsennin tarkistaa, onko syöte C-ohjelmointikielen syntaksin mukainen ilmaisu ja XML-jäsennin tarkastaa, onko syöte XML-kielinen ilmaisu. Validoiva XML-jäsennin tarkistaa lisäksi, onko syöte XML-kielen yleisten sääntöjen mukainen ja onko se annetun dokumenttityyppimäärittelyn mukainen. Parsereita on käytetty myös seikkailupeleissä, joissa pelaaja ohjaa peliä kirjoittamalla komentoja. Tällöin parseri pyrkii tunnistamaan annetut käskyt ja niiden kohteet. Noam Chomsky julkaisi kontekstittomien kielioppien kuvauksen 1957. Niiden hyödyllisyyden tajuaminen johti siihen että Algol 60 -raportista julkaistiin uusi painos, jossa kielioppi kuvattiin BNF-notaatiolla. Donald Knuth oli keksinyt LR-parserin 1965.Isoaho, LR-jäsennyksen toiminta ja käyttökohteet § 3.1 LR-jäsennyksen historiasta Franklin DeRemer esitteli käyttökelpoisen LALR-parserin väitöskirjassaan vuonna 1969.https://web.archive.org/web/20130819012838/http://publications.csail.mit.edu/lcs/pubs/pdf/MIT- LCS-TR-065.pdf Jäsentimet ovat tärkeitä etenkin ohjelmointikielten ja vastaavien kehityksessä. Stephen Johnson ja Alfred Aho määrittelivät 1971 Bell Labsilla B-kielen syntaksin formaalisti ja Johnsonin kehittämää Yaccia käytettiin sen kehittämiseen. Myöhemmin Yaccilla kehitettiin Portable C Compiler, Pascal-, Ratfor-, APL-kääntäjät ja muita ohjelmointikieliä kuten awk. Sillä oli myös muuta käyttöä kuten taitto-ohjelman kuvauskielen jäsennys ja laskimet.UNIX PROGRAMMER’S MANUAL, Seventh Edition, Volume 2B, January, 1979 ==Tyypit== Jäsentimet voidaan jakaa kahteen tyyppiin sen mukaan, missä järjestyksessä ne käyvät lävitse kielioppia. Tyypit ovat * Osittava (top-down) LL-jäsennin. Sen etuna on yksinkertainen toteutus - syötettä luetaan vasemmalta oikealle, ja kunkin symbolin merkitys puretaan vasemmalta oikealle edettäessä. Ongelmana on ns. vasen rekursio, jonka kohdatessaan LL-jäsennin joutuu ikuiseen silmukkaan. Esimerkiksi lausekielissä tyypillinen osa termin määrittelyä BNF-notaatiolla ilmaistuna voisi olla jotain seuraavanlaista: ::= ('*'|'/') LL-jäsennin kutsuisi ensin alirutiinia, joka laajentaa :n, ja kutsuisi heti sen jälkeen alirutiinia, joka laajentaa :n joutuen näin ikuiseen rekursiosilmukkaan. * Kokoava (bottom-up) LR-jäsennin, joka poistaa vasemman rekursion ongelman. Toisaalta sen toteuttaminen ei ole yhtä suoraviivaista kuin LL-jäsentimen. LR-jäsennin toimii päinvastaisella periaatteella kuin LL- jäsennin: se kerää luettuja symboleita (`::=` -merkin oikealla puolella olevat symbolit) ja koettaa sovittaa niitä vasemmalla puolella oleviin symboleihin. == Katso myös == * Jäsentäminen == Lähteet == Luokka:Ohjelmointi
Mk

Mk tarkoittaa seuraavia: * * * * * * Matkun rautatieasema, liikennepaikkalyhenne Mk, rautatieasema Suomessa * Murjekin rautatieasema, liikennepaikkalyhenne Mk, rautatieasema Ruotsissa * magneettikuvaus, MK, lääketieteellinen kuvantamismenetelmä * markka, mk, rahayksikkö * Umkhonto we Sizwe, MK, ANC:n aseellinen siipi * valmistussarja, Mk, englannin sanasta make ’valmistaa’, sarjatuotantona valmistettujen tuotteiden ryhmä * miekan kera, mk., kunniamerkeissä käytettävä merkintä * maakaari, MK, kiinteistön luovuttamista, lainhuudatusta ja kiinnitystä koskeva laki * Mäyräkoira, koirarotu * MK, Marc Kinchen (s. 1974), yhdysvaltalainen DJ, musiikkituottaja ja miksaaja.
Pelimannet

Pelimannet on vuonna 1993 perustettu suomalainen duo. Yhtyeen muodostavat Kyösti Roth ja Erno Enroth. Pelimannet voitti Syksyn sävel -kilpailun vuonna 1993 ja vuonna 1995 yhdessä Benjan kanssa. Duo hajosi vuonna 1999, mutta on palannut keikkalavoille viime vuosina. Pelimannet-nimitys on humoristinen yhdistelmä sanoista pelimanni ja romaneja tarkoittavasta kansanomaisesta nimityksestä manne. Duon molemmat jäsenet ovatkin romaneja. == Lähteet == * ==Diskografia== * Pelimannet (1993) * Baila Baila (1994) * Jambo samba (1995) * Pelimannet – Parhaat (1998) ==Aiheesta muualla== * Luokka:Suomalaiset duot Luokka:Suomalaiset yhtyeet Luokka:Emma-palkinnon saajat Luokka:Suomen romanit
Benalmádena

Benalmádena on noin 67 000 asukkaanInstituto Nacional de Estadística kaupunki Aurinkorannikolla Espanjan Andalusian itsehallintoalueella, Málagan maakunnassa. Kaupunki sijaitsee vuoren rinteellä, noin 200 metriä merenpinnan yläpuolella, ja jakaantuu kolmeen pääalueeseen: Benalmádena Puebloon, Benalmádena Costaan ja Arroyo de la Mieliin. Benalmádena Pueblo on kaupungin vanhinta osaa, joka on pääalueista kauimpana merestä. Benalmádena Costa on myöhemmin syntynyt kaupunginosa meren rannalla. Siellä on muun muassa diskoja, hotelleja ja kauppakeskuksia sekä maailmanlaajuisesti tunnettu satama, Puerto Marina. Alueella on myös matkailukohteita, kuten SeaLife-akvaario, jossa voi tutustua Välimeren vedenalaiseen elämään, ja eläinpuisto Selwo Marina, jossa on muun muassa pingviinejä ja delfiinejä. Benalmádena Costa on kaupungin huvielämän keskus. Arroyo de la Miel sijaitsee näiden kahden alueen välissä, ja se on kaupungin asutuskeskus. Alueella on myös Tivoli World -huvipuisto. Arroyo de la Mielissä sijaitsee myös Cercanías-lähijunan asema. == Kuvia == Plaza de España Benalmádena.jpg|Plaza de España, Benalmádena Pueblo Santo Domingo de Guzmán Benalmádena.jpg|Iglesia de Santo Domingo de Guzmán Benalmádena Costa.jpg|Paseo Marítimo Malapesquera Beach.jpg|Playa de la Malapesquera Bil-bil.jpg|Kulttuurikeskus Castillo de Bil Bil Torre vigía en Benalmádena.jpg|Torre Bermeja Castillo Monumento Colomares.jpg|Castillo de Colomares Benamaldena2012 9703 (12985918714).jpg|Parque de la Paloma Teleférico de Benalmádena2.jpg|Teleférico (köysirata) Tivoli World 2.jpg|Tívoli World ==Lähteet== ==Aiheesta muualla== *Kaupungin virallinen sivusto *Lisätietoa Benalmadenasta ja lähialueista Benalmadena Luokka:Málagan kunnat
Ussuri

Ussuri (, ) on pohjoiseen virtaava Amurin sivujoki Venäjän kaukoidän ja Kiinan rajalla. Ussurin pituus on 897 kilometriä ja valuma-alueen pinta-ala 193 000 km2. Joella on suuria tulvia.Ussuri River Tour o China thumb|left|210px|Ussuri yläjuoksullaan Gornuje Kljutšissa Ussuri saa alkunsa Primorjen aluepiirissä läheltä Tyynenmeren rannikkoa, Vladivostokin koillispuolelta, Sihote-Alin- vuoriston rinteiltä. Se yhtyy etelästä Kiinan ja Venäjän rajana virtaavaan Sungatša-sivujokeensa noin 200 km Hankajärvestä alavirtaan. Sitten se virtaa rajajokena pohjoiseen ja yhtyy Amuriin Habarovskin kaupungin kohdalla (). Ussuri ja Sungatša ovat kesäaikaan navigointikelpoisia 750 km:n matkalla Amurista ylävirtaan. Ussuri jäätyy marraskuun puolivälissä ja sulaa huhtikuun puoliväliin mennessä. thumb|250px|right|Silta Ussurin yli Lesozavodskissa ==Ussurijoen rajaselkkaus 1969== Kiista Neuvostoliiton ja Kiinan kansantasavallan rajalinjasta kylmän sodan aikakaudella johti aseelliseen rajaselkkaukseen Ussurijoen keskijuoksulla Damanskin saarella maaliskuussa 1969. Yhteenotoissa kuoli noin 60 neuvostosotilasta ja tuntematon määrä kiinalaisia. Valtioiden välirikkoon liittyi tuolloin suuremman kansainvälisen konfliktin uhka. Kiista laukesi paikallisesti syyskuussa 1969, mutta rajasta sovittiin lopullisesti vasta Neuvostoliiton hajottua, vuonna 2004. == Lähteet == == Aiheesta muualla == Luokka:Amurin vesistö Luokka:Habarovskin aluepiirin joet Luokka:Kiinan joet Luokka:Kiistanalaiset alueet Luokka:Kiinan ja Venäjän raja Luokka:Rajajoet
King Kong (vuoden 2005 elokuva)

King Kong on vuonna 2005 ensi-iltansa saanut seikkailu- ja fantasiaelokuva. Se on Peter Jacksonin ohjaama uudelleenfilmatisointi vuoden 1933 King Kongista. Elokuvan tuotantobudjetti oli 207 miljoonaa Yhdysvaltain dollaria. Maailmanlaajuisessa levityksessä King Kong tuotti yli 550 miljoonaa dollaria. == Juoni == 1930-luvun alulla kunnianhimoinen elokuvaohjaaja Carl Denham päättää viedä kuvausryhmänsä Pääkallosaarelle kuvaamaan elokuvaa. Yllättäen pääkallojen seassa asustava alkuasukasyhdyskunta vangitsee elokuvan tähden, Ann Darrowin, ja luovuttaa hänet saarella elävälle valtavalle gorillalle, Kongille. Nainen oppii tuntemaan suuren gorillan ja gorilla suojelee häntä monilta verenhimoisilta hirviöiltä, esimerkiksi kolmelta Vastatosaurus RexiltäThe Natural History of Skull Island -dokumentti, King Kong Collector's Edition (DVD) 2008 ja myös Annin pelastamista yrittäviltä ryhmän miehiltä. Yhdessä kuvausryhmä kamppailee brontosauruksia, venatosauruksia ja jättiläisötököitä vastaan. Myöhemmin miehistö onnistuu pyydystämään Kongin ja kuljettaa sen New Yorkiin, missä sitä esitellään maailman kahdeksantena ihmeenä. Kong raivostuu, koska Kongin esillepanoa ympäröivässä teatterinäytöksessä esiintyvä naisnäyttelijä ei olekaan oikea Ann. Se riehaantuu ja pääsee irti. Lopussa Kong viettää viimeiset hetkensä Annin kanssa Empire State Buildingin huipulla, kunnes lentokoneet ampuvat sen alas. == Näyttelijät == == Palkinnot == === Oscar-gaala 2006 === * Paras äänitys * Parhaat äänitehosteet * Parhaat erikoistehosteet == Lähteet == == Aiheesta muualla == * Elokuvan virallinen sivusto * * * Laaja fanisivusto * Luokka:King Kong -elokuvat Luokka:Fantasiaseikkailuelokuvat Luokka:Vuoden 2005 elokuvat Luokka:Vuoden 2005 yhdysvaltalaiset elokuvat Luokka:Uusiseelantilaiset elokuvat Luokka:Peter Jacksonin ohjaamat elokuvat Luokka:Katastrofielokuvat Luokka:Yhdysvaltalaiset uudelleenfilmatisoinnit Luokka:Universal Picturesin elokuvat Luokka:Parhaan äänityksen Oscar-palkinnon saaneet elokuvat Luokka:Parhaiden äänitehosteiden Oscar-palkinnon saaneet elokuvat Luokka:Parhaiden erikoistehosteiden Oscar-palkinnon saaneet elokuvat Luokka:Seulonnan keskeiset artikkelit Luokka:1930-luvulle sijoittuvat elokuvat Luokka:Dinosauruselokuvat Luokka:Elokuvat elokuvanteosta
Tangenttilause

Tangenttilause on euklidisen geometrian perustulos. Sen mukaan kolmiossa, jonka kaksi kulmaa ovat \alpha ja \beta ja näitä vastaavien sivujen pituudet ovat a ja b, on voimassa: \frac{a+b}{a-b} = \frac{ \tan \frac{\alpha+\beta}{2} }{ \tan \frac{\alpha-\beta}{2} }. ==Todistus== Sinilauseen mukaan : \frac{a}{\sin\alpha} = \frac{b}{\sin\beta}. Olkoon : d = \frac{a}{\sin\alpha} = \frac{b}{\sin\beta}, jolloin : a = d \sin\alpha \text{ ja }b = d \sin\beta. \, Tällöin : \frac{a-b}{a+b} = \frac{d \sin \alpha - d\sin\beta}{d\sin\alpha + d\sin\beta} = \frac{\sin \alpha - \sin\beta}{\sin\alpha + \sin\beta}. Kun käytetään identiteettiä : \sin(\alpha) \pm \sin(\beta) = 2 \sin\left( \frac{\alpha \pm \beta}{2} \right) \cos\left( \frac{\alpha \mp \beta}{2} \right), \; saadaan :\frac{a-b}{a+b} = \frac{2\sin\tfrac{1}{2}\left(\alpha-\beta\right)\cos\tfrac{1}{2}\left(\alpha+\beta\right)}{2\sin\tfrac{1}{2}\left(\alpha+\beta \right)\cos\tfrac{1}{2}\left(\alpha-\beta\right)} = \frac{\tan[\frac{1}{2}(\alpha-\beta)]}{\tan[\frac{1}{2}(\alpha+\beta)]}. ==Katso myös== *Sinilause *Kosinilause *Kotangenttilause == Lähteet == Luokka:Geometria Luokka:trigonometria
Kelantan

Kelantan (كلنتن jawiksi, กลันตัน thaiksi) on Malesian osavaltio Länsi-Malesian pohjoisosassa. Osavaltion pinta-ala on 15 099 neliökilometriä ja asukasluku noin 1,5 miljoonaa (vuonna 2010). Osavaltion alueesta suuri osa on koskematonta sademetsää. Osavaltion pääkaupunki on Kota Bharu. Kelantan sijaitsee Etelä-Kiinan meren rannalla ja sen naapuriosavaltiot ovat Terengganu, Pahang ja Perak. Pohjoisessa alue rajoittuu Thaimaan Narathiwatin provinssiin. == Historia == Malakan sulttaanikunnan kukistuttua 1500-luvulla Kelantan ajautui nykyisin Thaimaata olevan Patanin sulttaanikunnan vaikutusvaltaan. 1700-luvun lopulla ja 1800-luvulla Kelantan oli Siamin vasallivaltiona. Vuonna 1909 alue siirrettiin siamilaisilta Britannian suojelukseen yhdessä Perlisin, Kedahin ja Terengganun kanssa. Siamin hallinnassa olleet alueet pysyivät liittoutumattomina malaijivaltioina Britannian valtakaudella. Toisen maailmansodan aikana Malaijan taistelu alkoi Kelantanista, kun japanilaisjoukot nousivat maihin lähellä pääkaupunki Kota Bharua joulukuussa 1941. Japanilaiset valloittivat muutamassa kuukaudessa koko Malaijan ja sodan aikana Kelantaniin palasi väliaikaisesti thaimaalaisten hallinto, kun Japani luovutti pohjoisten malaijivaltioiden hallintoa akselivaltohin kuuluneelle Thaimaalle. Sodan jälkeen Kelantan itsenäistyi Britanniasta osana Malaijan federaatiota vuonna 1957. == Politiikka == Kelantan on hyvin vahvasti islamilanen osavaltio ja osavaltiota hallitsee Malesian islamilainen puolue Parti Islam Se-Malaysia, (PAS). Kelantanin islamilainen osavaltiohallitus on aiheuttanut päänvaivaa Malesian liittovaltion hallinnolle. Entinen pääministeri Mahathir arvosteli valtakaudellaan Malaijivaltioiden feodaalisuutta ja Malesian parlamentti ei anna liittovaltion apua Kelantanille, koska oikeusjärjestelmän ja viranomaisten puolueettomuutta ei voida taata. Kelantan on sulttaanin johtama osavaltio ja Kelantanin sulttaani toimii myös vuorollaan Malesian kuninkaana. == Väestö == Kelantanin väestö on muiden Länsi-Malesian itärannikon osavaltioiden tapaan malaijienemmistöistä ja kiinalaisväestön osuus on merkittävästi pienempi kuin maan mantereisen osan itärannikon osavaltioissa. Väestöstä 93 % on malaijeja ja 5 % kiinalaisia. Myös thait muodostavat pienen vähemmistön. Kelantanissa puhuttava malaijin kieli poikkeaa murteeltaan Kuala Lumpurissa puhuttavasta murteesta. Kelantanissa on runsaasti maaseutumaista aluetta, eikä alueella puhuttava murre ole saanut yhtä paljon vaikutteita kiinalais- ja intialaisväestöjen kielistä, kuin kansainvälistyneessä Kuala Lumpurissa puhuttava murre. Kelantanin osavaltiossa on myös edelleen vahva tunne itsenäisyydestä. == Lähteet == Luokka:Malesian osavaltiot
Smile (yhtye)

Smile on vuosina 1968–1970 toiminut brittiläinen rockmusiikkia soittanut kolmijäseninen yhtye. Yhtye perustettiin vuonna 1968, ja se hajosi 1970 laulaja-basisti Tim Staffellin erottua kokoonpanosta. Yhtyeen viimeisellä keikalla laulajana toimi Freddie Mercury, jonka myötä kokoonpanosta alkoi hiljalleen muovautua Queen. == Kokoonpano == * Tim Staffell (laulu, basso) * Brian May (kitara) * Roger Taylor (rummut) Luokka:Queen Luokka:Brittiläiset rockyhtyeet
Morleyn lause

Morleyn lause on euklidisen tasogeometrian perustulos. Sen mukaan kolmion kulmat kolmeen yhtäsuureen osaan jakavien janojen leikkauspisteet muodostavat tasasivuisen kolmion. Frank Morleyn alkuperäinen todistus vuodelta 1899 käytti hyväkseen algebrallista geometriaa. Tämän jälkeen matemaatikot alkoivat etsiä lauseelle yksinkertaisempaa todistusta. Yksinkertaisin todistus lähtee liikkeelle tasasivuisesta kolmiosta ja sen avulla voidaan todistaa väite kaikille kolmioille. Yksinkertainen suora todistus käyttää hyväkseen trigonometriaa. Siinä kolmion sivujen pituuksille saadaan symmetrinen lauseke, joka riittää osoittamaan kolmion tasasivuiseksi == Aiheesta muualla == * Morleyn lause - Teoreemaa havainnollistava Java-sovellus * Morley's Miracle - Erilaisia todistuksia Morleyn lauseelle * Nimekästä geometriaa - Lause todistuksineen suomeksi Luokka:Geometria
Roberto Carlos

Roberto Carlos da Silva Rocha (s. 10. huhtikuuta 1973 Garça, São Paulon osavaltio, Brasilia) on brasilialainen entinen jalkapalloilija. Vasempana laitapuolustajana pelanneen Roberto Carlosin vahvuus oli erittäin voimakas vasemman jalan potku. The Guardian -lehden mukaan Roberto Carlos laukoi rutiininomaisesti noin 169 km/h. Hän oli myös erittäin nopea, sillä hän on juossut sata metriä aikaan 10,6 sekuntia.http://archiv.mopo.de/archiv/1998/19980326/91680227015224.html Roberto Carlos on 168-senttinen ja peliuran aikainen paino 70 kilogrammaa, mutta hänen vasemman reitensä ympärysmitta oli jopa 63 senttimetriä. == Ura == Roberto Carlos aloitti jalkapallon teini-ikäisenä paikallisessa joukkueessa União São Joãossa, ennen siirtymistään maineikkaaseen Palmeirasiin vuonna 1993. Pelattuaan kolme kautta Palmeirasissa hän siirtyi Euroopan kentille. Roberto Carlosin ensimmäinen seura Euroopassa oli Italian Serie A:n Internazionale, jonne hän siirtyi 6,7 miljoonan euron siirtosummalla vuonna 1995. Vuotta myöhemmin 1996 Roberto Carlos siirtyi Espanjan Primera Divisiónin Real Madridiin, jossa hän pelasi seuraavat 11 kautta. Tuona aikana hän voitti Espanjan pääsarjamestaruuden neljästi ja Mestarien liigan kolmesti, ja hän on lisäksi eniten otteluita valkopaidassa pelannut ulkomaalaispelaaja.MTV3 Internet: Roberto Carlos lähtee Real Madridista tämän kauden jälkeenLuettu 9.3.2007 Kesällä 2007 Roberto Carlos siirtyi turkkilaiseen Fenerbahçeen, jonka kanssa hänellä oli kolme kautta kattava sopimus.Roberto Carlos joins FenerbahçeLuettu 6.6.2007. 15\. joulukuuta 2009 Corinthians ilmoitti kotisivuillaan Roberto Carlosin pelaavan joukkueessa vuodesta 2010 alkaen.Roberto Carlos se apresenta no dia 4 de janeiro corinthians.com.br 15.12.2009 Viitattu 4.1.2010 == Maajoukkueura == Roberto Carlos on kuulunut myös Brasilian maajoukkueeseen, jossa hän oli kauan puolustuksen vakiojäsen. Hänen ensimmäinen maaottelunsa oli Yhdysvaltoja vastaan 26. helmikuuta 1992. Roberto Carlos oli hopeajoukkueessa nuorten MM-kilpailuissa 1991. Vuonna 1994 hän ei vielä päässyt MM-kokoonpanoon, mutta vuosien 1998, 2002 ja 2006 kisoissa hän oli pelipaikkansa ykkösvalinta Brasilian joukkueessa. Vuoden 1996 olympialaisissa Roberto Carlos oli mukana pronssimitalin voittaneessa joukkueessa. Brasilian pudottua jatkosta vuoden 2006 MM-kilpailuissa hän ilmoitti lopettavansa maajoukkueuransa. Hän pelasi maajoukkueurallaan 125 maaottelua, joissa teki 11 maalia. http://fifaworldcup.yahoo.com/06/en/w/player/170688_ROBERTO_CARLOS.html == Saavutukset == * Espanjan-mestaruus Real Madridissa vuosina 1997, 2001, 2003, 2007 * Mestarien liigan voitto Real Madridissa vuosina 1998, 2000, 2002 * Maailmanmestaruus vuonna 2002 * Olympiapronssi vuonna 1996 * FIFA 100 == Lähteet == * Eskola, Jussi: Elämää suuremmat jalkapalloilijat (Koala- kustannus, 2004) === Viitteet === == Aiheesta muualla == * Roberto Carlosin esittely Fenerbahçen sivustolla Luokka:Brasilialaiset jalkapalloilijat Luokka:Brasilialaiset olympiamitalistit Luokka:Jalkapallon maailmanmestarit Luokka:FIFA 100 Luokka:Vuonna 1973 syntyneet Luokka:Elävät henkilöt Luokka:Seulonnan keskeiset artikkelit
Terengganu

Terengganu (ترڠڬانو jawiksi) on Malesian osavaltio. Se sijaitsee Malesian mantereen puoleisen osan koillisella rannikolla. Kelantan on osavaltion länsipuolella ja Pahang eteläpuolella. Itäpuolella on Etelä-Kiinan meri. Osavaltion pinta-ala on 12 955 neliökilometriä ja asukasluku noin 1 miljoona. Osavaltion pääkaupunki on Kuala Terengganu. Osavaltio on rikastunut öljyvarannoistaan ja alueella on kehitetty myös turismia. Osavaltion alueella sijaitsevat Perhentian-saaret. ==Historia== Terengganu on pienenä sulttaanikuntana joutunut historiansa aikana useasti suurempien maiden valtaan. Terengganusta on löytynyt kivikirjoituksia, joiden perusteella saattaa olla mahdollista, että alueelle on perustettu islamilainen valtio jo 1300-luvulla. Kuitenkin 1400-luvulla Terengganua hallinneen Malakan sulttaanikunnan uskotaan islamilaistuneen alueella ensimmäisenä, 1420-1440-luvuilla. Malakasta islam levisi muualle Malakan niemimaalle. Malakan kukistuttua 1511 Terengganu siirtyi Johoren sulttaanikunnan hallintaan. 1700-luvulle tultaessa Terengganu oli kuitenkin yhä vahvemmin Bangkokin vallan alla. Vuonna 1909 Terengganu siirrettiin Siamilta Britannian suojelukseen. Alue säilyi kuitenkin liittoutumattomana, eikä liittynyt Liittoutuneisiin malaijivaltioihin. Toisessa maailmansodassa ja japanilaismiehityksen aikana alue palasi lyhytaikaisesti Thaimaan hallintaan. Sodan jälkeen Terengganu liittyi Malaijan federaatioon, joka itsenäistyi Britanniasta vuonna 1957. Malesian liittovaltion muodostamisen jälkeen Terengganusta tuli Malesian osavaltio. == Väestö == Terengganun väestöstä 94% on malaijeja, 5% kiinalaisia ja 1% intialaisia. Lisäksi osavaltiossa asuu pieni vähemmistö orang asli alkuperäisasukkaita. ==Politiikka== Terengganun hallitsija on sulttaani, jonka arvo on perinnöllinen. Terengganun sulttaani toimii myös vuorollaan Malesian kuninkaana. == Lähteet == Luokka:Malesian osavaltiot
Heading for Tomorrow

Heading for Tomorrow on saksalaisen Gamma Rayn debyyttialbumi vuodelta 1990. Se sisältää cover-version Uriah Heepin kappaleesta Look at Yourself. ==Kappaleet== # # # # # # # # # # Japanin-version bonuskappale: 11. ==Kokoonpano== *Ralf Scheepers – laulu *Kai Hansen – kitara *Uwe Wessel – basso *Mathias Burchardt – rummut ==Tuotanto== *Kai Hansen – tuottaja *Tommy Newton – miksaaja *Jörg Blank – valokuvaaja == Aiheesta muualla == * * Luokka:Vuoden 1990 albumit Luokka:Vuoden 1990 esikoisalbumit Luokka:Gamma Rayn albumit
Pirkka (lehti)

Pirkka-lehti on K-ryhmän asiakaslehti. Se on perustettu vuonna 1933. Pirkka ilmestyy 10 kertaa vuodessa. Sen jakelulevikki on 800 000, ja sillä on arvioitu olevan 1,5 miljoonaa lukijaaKansallinen Mediatutkimus 2018. Vuosina 1933–1997 Pirkka oli K-kauppiaiden asiakaslehti, jota jaettiin likimain joka kotiin. Vuosina 1997–2010 se oli osoitteellisena postitettava Plussa-kortin haltijoiden kanta-asiakaslehti. Vuosina 2010–2016 lehti jaettiin jokaiseen suomalaiseen talouteen, ja sen jälkeen palattiin takaisin osoitteelliseen jakeluun. Lehden tärkeimmät aihealueet ovat sisustus ja asuminen, ruoka, kauneus ja muoti. Näiden lisäksi Pirkassa on henkilöjuttuja sekä artikkeleita ajankohtaisista ilmiöistä. Pirkka-lehti on osa K-ryhmän julkaisemaa Pirkka Mediaa, johon kuuluvat lehden lisäksi Pirkka.fi-verkkopalvelu, uutiskirje ja sosiaalisen median kanavat. Pirkka-lehden tunnettu palsta on Niksi-Pirkka, jonka niksejä on julkaistu erillisinä kokoomateoksina. Asiakkaiden lähettämiä niksejä on julkaistu ainakin 1960-luvulta lähtien. Lehteä kustantaa A-lehdet OyA-lehdet Oy. Vuosina 2001–2006 toimitustyön hoiti alihankintana Yhtyneet Kuvalehdet. == Kirjallisuutta == * == Lähteet == == Aiheesta muualla == *Pirkan kotisivu Luokka:K-ryhmä
Santaholma

Santaholma voi tarkoittaa: Paikannimenä: * Santaholma, asuinalue Haukiputaalla * Santaholma, kylä Nivalassa Sukunimenä: * Anna Santaholma (s. 1977), suomalainen säilämiekkailija. * Antti Santaholma (1840–1946), suomalainen kauppias, laivanvarustaja ja sahateollisuusyrittäjä, A. Santaholma Oy:n perustaja * Juhani Santaholma (1867–1919), suomalainen kauppaneuvos ja toimitusjohtaja, Antti Santaholman poika * Oskari Santaholma (1878–1956), suomalainen kauppaneuvos ja toimitusjohtaja, Antti Santaholman poika * Siivertti Santaholma (1864–1936), suomalainen kauppaneuvos ja toimitusjohtaja, Antti Santaholman poika Yrityksiä: * A. Santaholma Oy, sahateollisuus- perheyhtiö joka toimi Kalajoella, Haukiputaalla, Raahessa ja Pyhäjoella
Santaholma (Haukipudas)

thumb|240px|Santaholman sahan vanha tiilipiippu Santaholma on asuinalue Haukiputaan kaupunginosassa Oulussa. Lähiötyyppinen omakotitalo- ja rivitaloasuinalue rakennettiin 1990-luvun alussa Haukiputaan kirkonkylän länsipuolelle Kiiminkijoen etelärannalle. Nimensä Santaholma on saanut kalajokisen perheyhtiön A. Santaholma Oy:n Jokirannan sahalaitoksesta, joka toimi alueella vuosina 1915–1968. Vanhan sahalaitoksen korkea tiilipiippu seisoi näkyvänä maa- ja merimerkkinä Santaholman venesataman lähistöllä aina vuoteen 2019 saakka, jolloin se huonokuntoisena purettiin kustannus- ja turvallisuussyistä. == Lähteet == Luokka:Haukipudas (kaupunginosa)
Pahang

Pahang (jawiksi ڨهڠ ) on Malesian osavaltio Malakan niemimaalla. Se on pinta- alaltaan Länsi-Malesian laajin, ja koko maan kolmanneksi laajin osavaltio. Sen pinta-ala on 36 137 neliökilometriä ja asukasluku noin 1,5 miljoonaa. Pahangin pääkaupunki on Kuantan ja kuninkaallinen pääkaupunki on Pekan. ==Maantiede== 300px|thumb|left|Teeplantaasi Cameron Highlandsin alueella Pahangissa. Pahang on pinta-alaltaan Länsi-Malesian laajin osavaltio, sen pinta-ala on 36 137 neliökilometriä. Lähes kaksi kolmasosaa Pahangin pinta-alasta on tiheää trooppista sademetsää. Pahangin, ja sen naapuriosavaltioiden Kelantanin ja Terengganun alueilla olevan Taman Negaran kansallispuiston sademetsien arvioidaan olevan maailman vanhimpia, sen iäksi on arvioitu 130 miljoonaa vuotta. Osavaltion alueella on myös turisteja houkuttelevia hiekkarantoja ja Pahangin osavaltioon kuuluva saari Tioman on suosittu matkailukohde. == Historia == Pahangin alueella on ollut ihmisasutusta jo mesoliittisella kaudella, jolloin metsästäjä-keräilijäheimot asuttivat alueen luolia. Heistä kehittyi vuosien kuluessa semang alkuperäisasukasheimo, jotka edelleen elävät osavaltion alueella. Nykyinen Pahangin alue kuului Srivijayan valtakuntaan 700-800 -luvuilta lähtien. Srivijayan vaikutusvalta alueella hiipui 1000-luvulla, mistä lähtien siamilaiset hallitsivat aluetta 1400-luvulle asti. Malakan sulttaanikunta nousi 1400-luvulla Malaijien saariston hallitsevaksi valtakunnaksi, ja Malakan vaikutusvaltaan kuului myös Pahang. Portugalilaiset valtasivat Malakan vuonna 1511, mistä lähtien Pahang sai jatkuvasti kärsiä muiden valloituksista ja miehityksistä. Malakan niemimaalla valta-asemasta kilpailivat portugalilaiset, hollantilaiset, Acehin sulttaanikunta ja Johoren sulttaanikunta. 1600-luvulle tultaessa alue oli joutunut yhä vahvemmin Acehin vallan alle. Hollantilaiset kasvattivat valtaansa Malaijien saaristossa 1600-luvulta lähtien ja ajoivat portugalilaiset pois nykyisen Malesian alueelta ja kukistivat Acehin kasvaneen vallan Malakan niemimaalla. Portugalilaisten ja Acehin vaikutusvallan jälkeen alue joutui hollantilaisten kanssa liittoutuneen Johoren vaikutusvaltaan. 1800-luvulla Malakan niemimaa taas joutui Britannian hallintaan. Johoren sulttaanikunta luhistui 1800-luvulla ja myös Pahang ajautui sisällissotaan. Bendahara Wan Ahmed julisti itsensä Pahangin sulttaaniksi vuonna 1882. Pian tämän jälkeen Pahang liittyi Britannian siirtomaahallinnon perustamaan Liittoutuneisiin malaijivaltioihin. Japani miehitti Malakan niemimaan Toisen maailmansodan aikana. Japanilaisten vetäydyttyä vuonna 1948 Pahang liittyi Malaijan liittovaltioon, joka itsenäistyi Britanniasta vuonna 1957. ==Politiikka== Pahangin hallitsija on sulttaani, jonka arvo on perinnöllinen. Pahangin sulttaani toimii myös vuorollaan Malesian kuninkaana. == Lähteet == == Aiheesta muualla == Luokka:Malesian osavaltiot
Insanity and Genius

Insanity and Genius on Gamma Rayn vuonna 1993 julkaisema albumi. Edellisen levyn Sigh No Moren jälkeen yhtyeen olivat jättäneet henkilökohtaisten erimielisyyksien takia rumpali Uli Kusch sekä basisti Uwe Wessel. Heidän tilalleen otettiin hampurilaisesta Anesthesia-yhtyeestä Thomas Nack ja Jan Rubach. Gamma Ray rakensi Hampuriin vuonna 1992 oman studionsa, jossa Insanity and Genius nauhoitettiin. Kai Hansen laulaa levyllä kappaleen Heal Me. Dirk Schlächter laulaa kappaleen Your Tørn Is Over. ==Kappaleet== # # # # # # # # # # # Japanin-version bonuskappale: 12. Vuoden 2002 version bonuskappaleet: 12. 13. 14. ==Kokoonpano== *Ralf Scheepers - laulu, taustalaulu *Kai Hansen - kitara, taustalaulu *Dirk Schlächter - kitara, kosketinsoittimet *Jan Rubach - basso *Thomas Nack - rummut ==Tuotanto== *tuottajat Dirk Schlächter ja Kai Hansen *tuotettu Hansenin studioilla Hampurissa *miksaaja Charlie Bauerfeind *miksattu Horus Sound Studiolla Hannoverissa *kannen kuvan piirtänyt Kai Karczewski == Aiheesta muualla == * * Luokka:Gamma Rayn albumit Luokka:Vuoden 1993 albumit
Hieronta

Hieronta pohjautuu potilaan huolelliseen anamneesiin haastattelun, inspektion, palpoinnin ja nivelten liikeratojen tutkimisen avulla. Hieronnan perusotteita ovat sively, hankaus, pusertelu, täristys ja ravistelu sekä taputtelut. Erikoistekniikoita ovat muun muassa vipuvarsihieronta ja poikittaishieronta sekä fasciatekniikat. Esihoitona voidaan käyttää esimerkiksi kylmä- tai lämpöhoitoja. Hyvä anatomian (luusto, hermosto, lymfanestekierto, lihaksisto, nivelet) tuntemus on välttämätöntä hierontatyössä. Hierontaan kuuluu myös potilaan ohjaus ja neuvonta sekä käynnin dokumentointi ja salassapitovelvollisuus. Tieteellistä näyttöä hieronnan vaikuttavuudesta on muun muassa subakuutin ja akuutin selkäkipupotilaan hoidossa yhdistettynä terapeuttiseen harjoitteluun ja ohjaukseen. Koulutettu hieroja on nimikesuojattu, joten sitä saa Suomessa käyttää vain näyttötutkinnon hyväksytyn suorittamisen ja Valviran hyväksynnän jälkeen. Tällöin on oikeutettu myös potilasvakuutuksen käyttämiseen sekä ammatinharjoittamiseen arvonlisäverovapaasti. == Terveysvaikutukset tutkimusten mukaan == Hieronta hoitomuotona on tieteelliseen näyttöön perustuvaa vain tietyissä tapauksissa. Esimerkiksi hieronnan hyödyllisyydestä on tieteellistä näyttöä krooniseen alaselkäkipuun, kun se yhdistetään kuntoutukseen. Pelkästä hieronnasta yksinään ei ole taas vahvaa tieteellistä näyttöä hoitomuotona. Ilman kuntoutuksen yhdistämistä hieronnan hyödyt jäävät vain hetkellisiksi. Hieronta voi myös antaa hetkellistä helpotusta hartia- ja niskakipuun tutkimusten mukaan. Hyötyjen näyttö ei ollut kuitenkaan niin vahvaa, että hoitoa voitaisi suositella lääketieteellisenä hoitomuotona kipuun. Lyhytaikaista hyötyä hieronta antaa myös nivelrikon hoidossa. Hieronnan hyödyistä päänsäryn hoidossa ei ole tieteellistä näyttöä. Hieronnan antaman elämänlaadun parantumisen on havaittu mahdollisesti auttavan tietyissä sairauksissa. Hoito on auttanut potilaita ahdistuksen ja masennuksen kanssa. Syöpäpotilailla hieronta voi vähentää myös stressiä ja uupumusta Vähintään 5 viikkoa jatkunut hoito voi auttaa fibromyalgian oireissa kanssa. HIV- ja AIDS-potilailla on myös mahdollisesti havaittu hyötyä hoidosta. Ennenaikaisesti syntyneille lapsille tehty hieronta voi auttaa painonkasvun kanssa mahdollisesti. Normaalisti syntyneille lapsille ei ole havaittu hyötyjä. Dementiapotilaiden masennusoireita on voitu hoitaa lääkkeettömästi hieronnan avulla. Osalla potilaista lääkkeettömät hoidot, joihin kuuluu hieronnan ohella kognitiivinen stimulaatio lääkkein tai liikunnalla, ovat olleet tehokkaampia kuin hoito masennuslääkkeillä. ==Katso myös== *Hierontaöljy ==Lähteet== == Aiheesta muualla == * Luokka:Seulonnan keskeiset artikkelit
Moskovan aika

Moskovan aika (, MSK), joka 26. lokakuuta 2014 lähtien seuraa aikaa UTC+3, on maantieteellisesti aikavyöhyke, johon sisältyy valtaosa Euroopan-puoleista Venäjää ja Valko-Venäjä. Venäjän kaikki rautatie- ja lentoliikenne käyttää Moskovan aikaa. Neuvostoliiton aiemmin Itä-Euroopan aikaa noudattanut länsiosa, mm. Moskova, Leningrad, Ukraina ja Valko-Venäjä, siirtyi uuteen, erilliseen Moskovan aikaan 21. kesäkuuta 1930, jolloin Neuvostoliiton kaikkien aikavyöhykkeiden kelloja siirrettiin tunnilla eteenpäin. Baltian maat käyttivät Moskovan aikaa 1940–1941 ja uudelleen vuodesta 1944 Neuvostoliiton miehittäessä ne. Neuvostovallan purkautumisesta seurasi, että Baltian maat sekä Moldova, Ukraina, Valko-Venäjä ja Venäjän Kaliningradin alue siirtyivät Moskovan ajasta Itä-Euroopan aikaan vuosina 1989–1991. Venäjään kuuluvat Udmurtia ja Samaran alue siirtyivät Moskovan aikaan 2010. Moskovan normaali- eli talviaika oli UTC+3 vuoteen 2011, jolloin Venäjällä luovuttiin vuonna 1981 voimassa olleesta normaali- ja kesäaikojen vaihtelusta sekä siirryttiin ympärivuotisesti noudattamaan kunkin aikavyöhykkeen aiempaa kesäaikaa, jolloin Moskovan ajaksi tuli UTC+4.Venäjä siirtyi pysyvästi kesäaikaan 27.3.2011, Uutiset, MTV3 Kesällä 2014 Venäjällä päätettiin palata 26. lokakuuta 2014 alkaen pysyvään talviaikaan. Samalla aikavyöhykkeiden lukumääräksi palautettiin yksitoista, joskin vyöhykejako poikkesi paikoin aiemmasta. Moskovan aikavyöhykkeeksi palautettiin UTC+3. Ukrainan separatistialueet – Luhanskin ja Donetskin kansantasavallat sekä Krimin tasavalta – siirtyivät 2014 Moskovan aikaan, poiketen muusta Ukrainasta, jonka aikavyöhyke on Itä- Euroopan aika (kesällä Itä-Euroopan kesäaika).https://yle.fi/uutiset/3-7552189 == Lähteet == Luokka:Aikavyöhykkeet
Konseptikuva ja konseptikuvitus

Konseptikuva ja konseptikuvitus (engl. concept image, concept illustration, concept art, concept drawing) on erilaisten produktioiden kuvallinen luonnos tai suunnitelma. Se on kuvitusta ja visualisointia. Sana konsepti (lat. conceptum < concipere = sommitella, kirjoittaa) tarkoittaa kirjallisen työn luonnosta, puhtaaksikirjoittamatonta työtä tai suullista esitystä varten tehtyä käsikirjoitusta, sekä yleensä suunnitelmia, piirustuksia tai ennakkolaskelmia. Konsepti voi olla myös kolmiulotteinen esine, kuten konseptiauto tai konseptitalo. Tällöin konsepti on tuote, joka ei ole vielä sarjatuotannossa, eli prototyyppi. Englanninkielistä sanaa concept art (konseptitaide) on käytetty alun perin 1930-luvulta animaatioteollisuuden piirissä, jossa se tarkoitti piirrettyjä tai maalattuja kuvia, jotka kuvittavat tehtävän animaatioelokuvan ilmettä, tunnelmaa, muotoilua, värejä jne. Sana omaksuttiin myöhemmin peliteollisuuteen, jossa konseptikuvat tulivat tarpeellisiksi pelien kehittyneille visuaalisille ominaisuuksille. Konseptikuva voi olla piirustus tai maalaus paperilla tai digitaalinen piirustus tai maalaus tai molempia. Se voi olla matematiikassa ja lääketieteessä käytettävä havainnollistava kuva tai kuvitus tai yleensä skeema, kaava, graafi, kaavio tai reaali kolmiulotteinen hahmo. Laajassa mielessä konseptikuva on sama asia kuin synopsis, luonnos tai suunnitelma. Konseptikuva ja konseptikuvitus on tavallisesti peli- ja animaatiotuotantojen hahmojen, esineiden tai tapahtumamiljöiden previsualisointia eli kuvallista ennakkosuunnittelua. Konseptikuva on luonteeltaan strateginen. Se on yleensä suhteellisen avoin eli neuvoteltavissa oleva kuva. Konseptikuvan täytyy olla siirrettävissä tuotannon muille kuvantekijöille (3D kuvittajat, animaattorit, tasosuunnittelijat, kuvaajat jne.) == Konseptikuvia == Image:Maurice koechlin pylone.jpg|Eiffelin tornin konseptikuva, Maurice Koechlin, noin 1884. Kuva:Spitzer earth trailing2.jpg|Spitzer avaruusteleskooppi. Kuva:Ohio-class submarine launches Tomahawk Cruise missiles (artist concept).jpg|Ohio-luokan sukellusvene laukaisee Trident-ohjuksia, 2003. Kuva:Manga emotions.jpg|Simon alias Sympho -nimisen Manga-sarjakuvataiteilijan suunnitelmia kasvojen ilmeistä. == Aiheesta muualla == * Konseptitaiteilija James Zhang * Dan Milligan * Heimot -roolipelifoorumi, konseptitaidetta verkossa Luokka:Graafinen suunnittelu
Koma

Koma on esimerkiksi kaukoputkissa käytettävissä linsseissä esiintyvä kuvausvirhe, jonka takia linssin akselin ulkopuolella oleva valopiste kuvautuu pyrstötähden näköisenä. Koma esiintyy myös parabolisella peilillä, mutta voidaan korjata käyttämällä hyperbolista peiliä. Luokka:Optiikka de:Abbildungsfehler#Koma hu:Optikai lencsék leképzési hibái#Kóma
Kimberly Goss

Kimberly Goss (s. 15. helmikuuta 1978 Los Angeles, Kalifornia, Yhdysvallat) on yhdysvaltalainen muusikko. Goss toimi 2000-luvun vaihteessa metalliyhtye Sinergyn laulusolistina. Ennen Sinergyä hän lauloi Ancient-yhtyeessä ja ruotsalaisen oopperaa ja metallimusiikkia yhdistelleen Therionin 1998 julkaisemalla Vovin-albumilla sekä soitti kiertuemuusikkona koskettimia Dimmu Borgirissa ja Children of Bodomissa. Gossilla on isänsä kautta korealaisia ja äitinsä kautta saksalaisia sukujuuria. Hän avioitui Sinergyn ja Children of Bodomin kitaristin Alexi Laihon kanssa vuonna 2002. He olivat virallisesti naimissa Laihon vuoden 2020 kuolemaan asti, vaikka eivät olleetkaan enää yhdessä.Iltalehti. Viitattu 19.1.2021 == Lähteet == * === Viitteet === Luokka:Yhdysvaltalaiset metallimusiikin laulajat Luokka:Yhdysvaltalaiset metallimusiikin kosketinsoittajat Luokka:Vuonna 1978 syntyneet Luokka:Elävät henkilöt Luokka:Seulonnan keskeiset artikkelit
Elie Wiesel

Eliezer ”Elie” Wiesel (30. syyskuuta 1928 Sighetu Marmației, Maramureș, Romania – 2. heinäkuuta 2016 New York, Yhdysvallat) oli Romaniassa syntynyt unkarinjuutalainen kirjailija, journalisti, filosofi ja poliittinen aktivisti, joka asui Yhdysvalloissa. Wiesel kirjoitti yli 30 romaania ja lisäksi muita teoksia. Romaaneista tunnetuin on Yö, omaelämäkerrallinen teos holokaustista selviämisestä. Se on lyhennelmä jiddišiksi kirjoitetusta esikoisteoksesta Un Di Velt Hot Geshvign (1956, 'Ja maailma vaikenee'). Muut teoksensa hän kirjoitti alkuaan pääosin ranskaksi. Wieselin koko perhe vietiin vuonna 1944 natsien keskitysleireille. Elie Wiesel ja hänen kaksi sisartaan jäivät eloon Auschwitzista ja Buchenwaldista, mutta isä kuoli Buchenwaldissa.Elie Wiesel Encyclopedia BritannicaMitä Missä Milloin, Kansalaisen vuosikirja 1988, s. 43. Helsinki: Otava, 1987. ISBN 951-1-09685-0. Wieselille myönnettiin Nobelin rauhanpalkinto vuonna 1986 väkivallan ja rasismin vastaisesta toiminnasta. Palkinnon perusteluissa Norjan Nobel-komitea luonnehti Wieseliä rauhan, ihmisarvon ja liennytyksen lipunkantajaksi. Wiesel oli yksi Bernard Madoffin mittavan sijoitushuijauksen uhreista. Hänen johtamansa säätiö menetti sen vuoksi yli 15 miljoonaa dollaria eli noin 12,5 miljoonaa euroa. == Suomennettuja teoksia == * Hiljaisuuden juutalaiset. Suomentanut Juhani Kaakinen. (Shalom, 1975, 1986.) ISBN 951-9419-05-5 * Palavat ikkunat. Suomentanut Heikki Kaskimies. (Kirjapaja, 1988.) ISBN 951-621-871-7 * Viides poika. Suomentanut Heikki Kaskimies. (Kirjapaja, 1989.) ISBN 951-621-930-6 * Tuuleen tatuoitu. Suomentanut Heikki Kaskimies. (Kirjapaja, 1990.) ISBN 951-621-962-4 * Yö. Suomentanut Heikki Kaskimies. (Kirjapaja, 1991.) ISBN 951-625-041-6 * Sarastus. Suomentanut Heikki Kaskimies. (Kirjapaja, 1992.) ISBN 951-625-101-3 == Lähteet == == Aiheesta muualla == * Elie Wiesel. Jewish Library Luokka:Unkarilaiset kirjailijat Luokka:Romanialaiset kirjailijat Luokka:Nobelin rauhanpalkinnon saajat Luokka:Holokaustista selviytyneet Luokka:Presidential Medal of Freedom Luokka:Vuonna 1928 syntyneet Luokka:Vuonna 2016 kuolleet Luokka:Seulonnan keskeiset artikkelit Luokka:Yhdysvaltalaiset kirjailijat
Rajakerros

Rajakerros on fysiikan, varsinkin virtausdynamiikan termi, joka kuvaa nesteen tai kaasun kerrosta lähimpänä rajapintaa. Virtausnopeus aivan pinnassa on nolla, ja kasvaa siitä rajakerroksessa kohti häiritsemättömän virtauksen nopeutta. Rajakerroksen ominaisuudet riippuvat virtaavan kaasun tai nesteen viskositeetista.Boundary Layer NASA Tunnetuimpia rajakerroksia ovat ohut (alle 0,01 mm) kerros ilmaa lentokoneen siiven pinnassa (ks. ilmanvastus), ja ilmakehän rajakerros, jota meteorologiassa kutsutaan myös planetaariseksi rajakerrokseksi tai yksinkertaisesti rajakerrokseksi.Planetary Boundary Layer Encyclopedia Britannica Meren pintakerros, jossa havaitaan Ekmanin spiraali, on myös rajakerros.9.2 Ekman Layer at the Sea Surface Introuction to Physical Oceanography Aerodynaamisen rajakerroksen havaitsi 1900-luvun alussa saksalainen fyysikko Ludwig Prandtl. Se on aerodynamiikan tärkeimpiä keksintöjä, sillä se selittää nesteen seassa uivan tai lentävän kappaleen kokeman vastuksen.Viscosity and Boundary Layers Applied Aerodynamics Purjekoneiden ja liikennelentokoneiden suunnittelussa kiinnitetään paljon huomiota rajakerroksen optimointiin, jotta vastus saataisiin minimoitua. Ensinnäkin rajakerros lisää kappaleen efektiivistä poikkipinta-alaa ja siten sen kokemaa vastusta. Toisekseen virtauksen shear siiven pinnalla aiheuttaa pintakitkaa. Reynoldsin luku määrittää rajakerroksen ominaisuuksia. == Lähteet == == Aiheesta muualla == Luokka:Virtausdynamiikka
Oxfordshire

Oxfordshire on hallinnollinen, muodollinen ja historiallinen kreivikunta Kaakkois-Englannissa. Hallinnolliseen kreivikuntaan kuuluu viisi hallintopiiriä ja sen keskuksena toimii Oxfordin kaupunki. Vuonna 2020 kreivikunnan alueella arvioitiin elävän noin ihmistä. Oxfordshiren rajanaapureita ovat Northamptonshire, Buckinghamshire, Berkshire, Wiltshire, Gloucestershire ja Warwickshire. Merkittävin kaupunki on Oxford, ja muita merkittäviä asutuskeskuksia ovat Bicester, Banbury, Didcot ja Witney. Alueen korkein kohta on Whitehorse Hill, joka on 261 metriä meren pinnan yläpuolella. Sen kylkeen on kaiverrettu pronssikaudella yli sata metriä pitkä eläinhahmo, Uffingtonin valkoinen hevonen, paljastamalla valkoista kalkkikiveä ruohon keskeltä.White Horse at Uffington in Oxfordshire Tourist Info Hevosen lähellä on myös pronssikautisia hautapaikkoja.National trust Oxfordshire on maan kaakkoisosan kreivikunnista maaseutuvaltaisin: yli puolet asukkaista elää alle 10 000 asukkaan taajamissa.Facts and figures Oxfordshire County Council == Hallinto == Oxfordshiren muodollisen kreivikunnan alueella sijaitsevat seuraavat hallinnolliset alueet: Hallinnon taso Hallinnon taso Väkiluku (2020) Lähde Kartalla Oxfordshiren kreivikunta: Oxfordshiren kreivikunta: 1–5 Oxfordin kaupunki * 1 Cherwellin hallintopiiri * 2 South Oxfordshiren hallintopiiri * 3 Vale of White Horsen hallintopiiri * 4 West Oxfordshiren hallintopiiri * 5 * Hallintopiiri * Hallintopiiri * Hallintopiiri * Hallintopiiri * Hallintopiiri == Väestö == Vuonna 2020 Oxfordshiren muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Oxford Oxford Banbury Cherwell Abingdon-on-Thames Vale of White Horse Bicester Cherwell Witney West Oxfordshire Didcot South Oxfordshire Wantage Vale of White Horse Carterton West Oxfordshire Kidlington Cherwell Henley-on-Thames South Oxfordshire Thame South Oxfordshire == Tunnukset == === Nimikkokukka === Vuonna 2004 Oxfordshiren nimikkokukaksi valittiin kirjopikarililja Plantlife International -järjestön pitämässä yleisöäänestyksessä. == Lähteet == == Aiheesta muualla == *Oxfordshire County Council *